Gandia disposarà de 100.000 euros per a promoció turística gràcies a un conveni amb la Diputació de València
13 juny 2022

## Gandia disposarà de 100.000 euros per a promoció turística gràcies a un conveni amb la Diputació de València13 juny 2022Última actualització: 13 juny 2022

![](../gestion/img/55575e065cb3e56b0bf81793f1b48bb0f218191164e9180a77a87d3bbb5b13bb.JPG)  
  

El regidor delegat de turisme, **Vicent Mascarell**, ha informat aquest matí que la Junta de Govern ha donat el vistiplau a la signatura d'un nou conveni de col·laboració amb la Diputació de València.

Tal com ja ha passat des de 2020, l'ens provincial mobilitzarà 100.000 € a la nostra ciutat que seran destinats a fer front a la important campanya turística que ha posat en marcha el departament de turisme amb la finalitat de promocionar Gandia com una destinació excel·lent per a les vacances d'aquest estiu.

L'edil ha qualificat l'acord com "_una magnífica notícia_" per a la ciutat en general i el sector turístic en particular. "_Amb aquesta injecció econòmica podrem donar un plus a la promoció que tenim prevista des del departament de Turisme i incrementar les activitats que organitzem a la platja i la ciutat_" i ha destacat que l'estreta col·laboració entre l'ens provincial i el govern municipal "_està permetent que es dupliquen les quantitats que havíem mobilitzat en aquest àmbit fins ara_".